|  |  |  |  |
| --- | --- | --- | --- |
| Eich cyf / Your ref: |  | Gofynner am / Please ask for: |  |
| Fy nghyf / My ref: |  | Llinell Uniongyrchol / Direct Line: |  |
| Dyddiad / Date: |  | E-bost / E-mail: gwasanaethauetholiadol@sirgar.gov.uk |  |

**Etholiadau Llywodraeth Leol a Chynghorau Tref a Chymuned,**

**Dydd Iau, 5 Mai 2022**

**I ddarpar Ymgeiswyr Etholiadol Cynghorau Tref/Cynghorau Cymuned**

|  |
| --- |
| **PWYSIG****GWNEWCH YN SIŴR EICH BOD YN DARLLEN CYNNWYS Y LLYTHYR HWN YN OFALUS IAWN CYN CWBLHAU'R GWAITH PAPUR ENWEBU** |

Gweler yn amgaeedig y ffurflenni angenrheidiol ar gyfer cyflwyno enwebiad.

Mae yna nifer o bwyntiau pwysig y mae angen eu gwneud ynglŷn â chyflwyno'r enwebiad, felly **darllenwch yr holl wybodaeth yn y llythyr hwn yn ofalus cyn cwblhau'r gwahanol ddogfennau.**

1. Dogfennau a amgaeir gyda'r pecyn hwn

Darparwyd rhestr gynnwys lawn, sy'n cynnwys y canlynol:

Rhestr wirio enwebu – i'w defnyddio gan ymgeiswyr/asiantau i sicrhau eu bod wedi cwblhau'r holl gamau angenrheidiol cyn cyflwyno'r enwebiad.

Papur enwebu –

Ffurflen Cyfeiriad Cartref

Penodi Asiant Etholiadol (Etholiadau'r Cyngor Sir yn unig)

Tystysgrif awdurdodi

Cais ymgeisydd i ddefnyddio arwyddlun

Ffurflen i ofyn am gopi o'r gofrestr etholwyr

Ffurflen i ofyn am gopi o'r rhestrau o bleidleiswyr absennol

1. **Canllawiau'r Comisiwn Etholiadol**

Mae'r canllawiau cynhwysfawr a gynhyrchir gan y Comisiwn Etholiadol ar gyfer ymgeiswyr/asiantau ar gael yn <https://www.electoralcommission.org.uk/i-am-a> candidate-or-agent/parish-and-community-council-elections-in-england-and-wales (ar gyfer Ymgeiswyr i Gynghorau Tref/Cymuned) a <https://www.electoralcommission.org.uk/i-am-a/candidate-or-agent/local-elections-wales> (ar gyfer Ymgeiswyr i'r Cyngor Sir)

Argymhellir yn gryf bod ymgeiswyr ac asiantau yn cyfeirio at ganllawiau'r Comisiwn cyn cyflwyno enwebiad a thrwy gydol cyfnod yr etholiad yn ôl yr angen.

1. **Cyflwyno Papurau Enwebu**

Cyhoeddir yr Hysbysiad Etholiad ddydd Gwener 18 Mawrth 2022.

Gellir cyflwyno enwebiadau yn ystod y cyfnod enwebu, a fydd yn dechrau ddydd Llun 21 Mawrth ac yn cau am 4pm ddydd Mawrth 5 Ebrill 2022.

Byddwn yn cynnig archwiliad anffurfiol o bapurau cyn eu derbyn yn ffurfiol. Rydym yn eich cynghori i wneud apwyntiad i gyflwyno eich papurau anffurfiol (os ydych yn eu cyflwyno â llaw). Gellir gwneud hyn drwy ffonio 01267 228889 neu drwy anfon e-bost at GwasanaethauEtholiadol@sirgar.gov.uk.

**Argymhellir yn gryf eich bod yn ceisio trefnu i gyflwyno'r enwebiad cyn y diwrnod olaf os yw hynny'n bosibl.**

1. **Archwiliadau anffurfiol a chyflwyno papurau enwebu yn derfynol:**

Os hoffech gael archwiliad anffurfiol o'ch papurau naill ai cyn dechrau'r cyfnod enwebu neu yn ystod y cyfnod hwnnw, yna cysylltwch â'r: Swyddfa Etholiadau ar 01267 228889 neu GwasanaethauEtholiadol@sirgar.gov.uk.

I gyflwyno eich papur enwebu terfynol, gallwch naill ai ei gyflwyno â llaw i'r swyddfeydd ar y dyddiadau canlynol **NEU** ei gyflwyno'n electronig drwy anfon e-bost at: Enwebiadau22@sirgar.gov.uk. **Ni allwn dderbyn enwebiadau drwy'r post.**

Y Mannau a'r Amseroedd ar gyfer cyflwyno enwebiadau terfynol:

> Neuadd y Sir-10am-4pm-Dydd Llun 21 Mawrth i ddydd Mawrth 5 Ebrill (yn ystod yr wythnos yn unig)

> Neuadd y Dref Llanelli-10am-4pm-Dydd Mercher 23 Mawrth

> Neuadd y Dref Rhydaman-10am-4pm-Dydd Mawrth 29 Mawrth

Sylwer, os caiff papurau eu gwirio cyn y cyfnod enwebu, bydd unrhyw ganllawiau neu sicrwydd a roddir yn seiliedig ar y wybodaeth sydd ar gael bryd hynny, ond gall hyn newid.

1. **Dilysrwydd Enwebiad**:

I fod yn ddilys, rhaid i bapur enwebu gael ei ategu gan (i) y ffurflen cyfeiriad cartref newydd, wedi'i chwblhau'n briodol, (ii) tystysgrif yn awdurdodi'r disgrifiad sydd i'w ddefnyddio gan yr ymgeisydd (dim ond yn berthnasol i ymgeisydd sy'n sefyll dros blaid). Cyfeirir at bob un o'r rhain yn y paragraffau canlynol ac ymdrinnir â hwy'n gynhwysfawr yng nghanllawiau'r Comisiwn Etholiadol y cyfeirir atynt ym mharagraff 2.

1. **Papur Enwebu:**

Rhaid cwblhau'r papur enwebu gan nodi eich enw llawn, disgrifiad (Enw'r Blaid neu Annibynnol), Datganiad aelodaeth o'r blaid, statws cymhwyster a'ch llofnod a llofnod gan dyst.

1. **Ffurflen Cyfeiriad Cartref:**

Mae'r ffurflen cyfeiriad cartref yn ffurflen newydd ar gyfer yr etholiadau hyn, sy'n adlewyrchu newid mewn deddfwriaeth i ganiatáu i ymgeiswyr mewn etholiadau lleol ddewis a ydynt yn dymuno i'w cyfeiriad cartref gael ei gyhoeddi ai peidio.

Rhaid i bob ymgeisydd gwblhau Rhan 1 trwy roi ei gyfeiriad cartref llawn a'r cyfeiriad cymwys. Rhaid cwblhau Rhan 2 hefyd os nad yw'r ymgeisydd yn dymuno i'w gyfeiriad cartref gael ei gyhoeddi ar y Datganiad ynghylch y sawl a enwebwyd a'r papur pleidleisio.

Rhaid i bob ymgeisydd gwblhau Rhan 1 trwy roi ei gyfeiriad cartref llawn a'r cyfeiriad(au) cymwys ar gyfer pob un o'r cymwysterau a ddatganwyd ar y cydsyniad i enwebu. Rhaid cwblhau Rhan 2 hefyd os nad yw'r ymgeisydd yn dymuno i'w gyfeiriad cartref gael ei gyhoeddi.

1. **Hysbysiad Asiant Etholiadol:**

Efallai y bydd Ymgeiswyr i'r Cyngor Sir yn dymuno penodi Asiant Etholiadol NEU efallai mai nhw fydd eu hasiant eu hunain. Gweler canllawiau'r Comisiwn Etholiadol ar rôl Asiant Etholiadol.

1. **Tystysgrif Awdurdodi a Defnyddio Arwyddlun y Blaid - mae hyn ond yn ofynnol ar gyfer ymgeiswyr sy'n sefyll etholiad ar ran plaid wleidyddol**

Os yw ymgeisydd yn dymuno defnyddio un o'r disgrifiadau awdurdodedig ar gyfer plaid wleidyddol, yna mae'n ofynnol cyflwyno'r dystysgrif awdurdodi yn ystod y cyfnod enwebu.

Mae'n hanfodol (i) bod gan y person sy'n llofnodi'r awdurdodiad y grym i wneud hynny gan swyddog enwebu cofrestredig y blaid wleidyddol dan sylw; (2) bod y disgrifiad **naill ai'n** un o'r disgrifiadau a gofrestrwyd gan y blaid dan sylw **neu** enw'r blaid fel y'i cofrestrwyd; a (iii) bod yr hyn a gofnodir ar y dystysgrif yn cyfateb yn union i'renw neu'r disgrifiad cofrestredig **a'r** disgrifiad agaiff ei gynnwys ar y papur enwebu.

Mae yna ffurflen hefyd y gall yr ymgeisydd ei defnyddio i ofyn am argraffu arwyddlun plaid ar y papur pleidleisio. Byddwch yn ymwybodol (i) bod yn rhaid i'r cais hwn gael ei wneud gan yr **ymgeisydd;** a (ii) os yw'r blaid dan sylw wedi cofrestru mwy nag un arwyddlun, rhaid i'r cais ei gwneud yn glir pa un sydd i gael ei ddefnyddio.

1. **Ymgyrch Etholiadol a Threuliau Etholiad**

Mae rhagor o wybodaeth am yr ymgyrch etholiadol, a'r cwestiwn o dreuliau etholiad wedi'i chynnwys yn rhan 3 o ganllawiau'r Comisiwn Etholiadol.

Mae'r ffurflenni angenrheidiol ar gyfer datgan a dychwelyd treuliau ar gael i'w lawrlwytho ar wefan y Comisiwn Etholiadol neu ar gael ar gais gan y Swyddfa Etholiadau.

Rhaid i bob ymgeisydd a enwebwyd yn ddilys gyflwyno ffurflen treuliau i'r Swyddog Canlyniadau, Cyngor Sir Caerfyrddin, **hyd yn oed os nad aethpwyd i unrhyw dreuliau neu os nad oes ymgeisydd arall yn sefyll yn ei erbyn yn yr etholiad.**

Y terfyn gwariant ar gyfer pob ymgeisydd yw £806.00 a 7c fesul etholwr llywodraeth leol yn yr adran etholiadol neu Ward Tref/Cymuned sydd wedi cofrestru i bleidleisio ar y diwrnod olaf ar gyfer cyhoeddi'r hysbysiad etholiad, sef y gofrestr ar 1 Mawrth 2022.

1. **Darparu'r Gofrestr Etholwyr a Rhestr o Bleidleiswyr Absennol**

Mae gan ymgeisydd mewn etholiad hawl i gael copi o'r gofrestr etholwyr a'r rhestr o Bleidleiswyr Absennol. Caiff ffurflenni eu cynnwys at ddiben gwneud y cais ysgrifenedig angenrheidiol.